विजयालक्ष्मी साधो

डॉ विजयलक्ष्मी साधो (जन्म १३ नोव्हेंबर १९५५) या एक भारतीय सामाजिक कार्यकर्ता, राजकारणी आणि मध्य प्रदेशमधून निवडून आलेल्या संसदेच्या माजी सदस्य (राज्यसभा) आहेत. या भारतीय राष्ट्रीय काँग्रेसच्या उमेदवार आहेत. विजयलक्ष्मी साधो या मध्य प्रदेश विधानसभेत महेश्वरचे प्रतिनिधित्व करतात. त्यांनी २५ डिसेंबर २०१८ रोजी नवीन एमपी सरकारच्या कॅबिनेट मंत्री म्हणून शपथ घेतली.

प्रारंभिक जीवन आणि शिक्षण 
साधो यांचा जन्म १३ नोव्हेंबर १९५५ रोजी भारताच्या मध्य प्रदेश राज्यातील खरगोन जिल्ह्यातील मंडलेश्वर येथे झाला. त्यांनी गांधी मेडिकल कॉलेज, भोपाळ येथून एम्.बी.बी.एस. ही पदवी घेतली.

कारकिर्द 
विजयलक्षी साधो या १९८५ ते १९९२ पर्यंत भारतीय युवक काँग्रेस, मध्य प्रदेशचे सरचिटणीस होत्या. १९८५ ते १९८९ या काळात त्यांनी मध्य प्रदेश विधानसभेच्या सदस्या म्हणून काम केले. त्या सार्वजनिक लेखा समिती, महिला आणि बालकल्याण समिती आणि अनुसूचित जाती, जमाती आणि इतर मागासवर्गीय कल्याण समितीच्या सदस्या आहेत. १९८९ ते १९९० पर्यंत त्यांनी संसदीय सचिव म्हणून काम केले. १९९३ ते १९९८ दरम्यान त्या सार्वजनिक आरोग्य आणि कुटुंब कल्याण विभाग आणि कारागृह विभाग, सरकारच्या सदस्य होत्या. १९८५ ते २०१८ पर्यंत त्या ५ वेळा खासदार म्हणून विधानसभेवर निवडून आल्या. १९९० आणि २००३ च्या निवडणुकीत त्या हरल्या होत्या. २०१३ मध्ये राज्यसभेवर निवडून आल्याने त्यांनी निवडणूक लढवली नाही.

एप्रिल २०१० मध्ये त्या राज्यसभेवर निवडून आल्या. त्यांनी आरोग्य आणि कुटुंब कल्याण समिती, छळ प्रतिबंधक विधेयकासाठी निवड समिती, टेबलवर ठेवलेल्या कागदपत्रांची समिती सदस्य, ग्रामीण विकास मंत्रालयाची सल्लागार समिती, आरोग्य आणि कुटुंब कल्याण समिती आणि केंद्रीय पर्यवेक्षक मंडळाच्या सदस्या म्हणून काम केले.

संदर्भ

बाह्य दुवे 

मध्य प्रदेशातील शिक्षक
मध्य प्रदेशातील महिला शिक्षिका
मध्य प्रदेशातील सामाजिक कार्यकर्ते
समाजसेवक
इ.स. १९५५ मधील जन्म
हयात व्यक्ती